**ZAPISNIK**

**s virtualne sjednice Nastavničkog vijeća, održane u četvrtak 28.5.2020. u 16,00 sati**

Popis nazočnih prema e-popisu nazočnosti sjednici.

Dnevni red: 1.) Verifikacija zaključaka s prethodne sjednice Nastavničkog vijeća

od 22.5.2020.

2.) Izvješće sa sjednica Razrednih vijeća završnih razreda

3.) Pedagoške mjere

4.) Utvrđivanje broja sati dopunskog nastavnog rada po

predmetima i organizacija provedbe dopunskog nastavnog

rada

5.) Način polaganja razrednih i predmetnih ispita za nezavršne

razrede

6.) Razno

Ad 1.) Ravnatelj je Učilišta Mladen Smodlaka, prof., svima nazočnima u virtualnoj zbornici predočio zapisnik s prethodne sjednice Nastavničkog vijeća od 22.5.2020.

**Zaključak:** Nastavniko vijeće jednoglasno usvaja sve zaključke s prethodne sjednice Nastavničkog vijeća od 22.5.2020.

Ad 2.) **Izvješće sa sjednica Razrednih vijeća završnih razreda koje su završile uoči sjednice Nastavničkog vijeća te su održane putem aplikacije Teams te su glasovno prezentirane u trenutku održavanja.**

**U nastavku tablica s uspjehom i realizacijom za završne razrede koje je pedagoginja pripremila temeljem Zapisnika sa sjednica Razrednih vijeća.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Razred** | **Broj**  **Uč.** | **5** | **4** | **3** | **2** | **1** | **N** | **Realizacija** |
| **3a** | **19** | **0** | **10** | **3** | **0** | **0** | **6** | **92%** |
| **3b** | **21** | **3** | **5** | **10** | **0** | **2** | **1** | **98%** |
| **3c** | **18** | **6** | **5** | **5** | **0** | **2** | **0** | **97%** |
| **3d** | **22** | **3** | **12** | **5** | **0** | **0** | **2** | **92%** |
| **3e** | **19** | **2** | **6** | **9** | **2** | **0** | **0** | **98%** |
| **3f** | **18** | **2** | **8** | **5** | **1** | **1** | **1** | **95%** |
| **3g** | **11** | **2** | **2** | **7** | **0** | **0** | **0** | **92%** |
| **3h** | **16** | **1** | **6** | **4** | **3** | **0** | **2** | **92%** |
| **3i** | **19** | **3** | **10** | **6** |  |  |  | **93%** |
| **3s** | **16** | **4** | **8** | **4** | **0** | **0** | **0** | **92%** |
| **4i** | **23** | **10** | **10** | **3** | **0** | **0** | **0** | **92%** |
| **4j** | **21** | **9** | **10** | **2** | **0** | **0** | **0** | **92%** |
|  |  |  |  |  |  |  |  |  |
| **12 razreda** | **223** | **45**  **20.18%** | **92**  **41.26%** | **63**  **28.25%** | **6**  **2.69%** | **5**  **2.24%** | **12**  **5.38%** | **95%** |
|  |  |  |  |  |  |  |  |  |

!

Od 223 učenika, uspješno je završilo razred 206 učenika. 5 učenika je upućeno na dopunski nastavni rad , 11 učenika na predmetni ispit iz praktične nastave i 1 učenik nije pristupio polaganju razrednog ispita zbog zdravstvenih razloga.

Psihologinja Učilišta Jasenka Popinjač, prof., izvijestila je sve nazočne da su svi učenici s poteškoćama završili završnu godinu s vrlo dobrim ili dobrim uspjehom.

**Zaključak:** Nastavničko vijeće jednoglasno usvaja oba izvješća.

Ad 3.) **Pedagoške mjere:**

Pedagoginja Učilišta Sanja Sever-Carnevali,prof., izvijestila je sve nazočne da nema pedagoških mjera sprječavanja u završnim razredima. Priložiti će popis učenika koji su na sjednicama Razrednih vijeća predloženi za pohvalu Nastavničkog vijeća. Pedagoginja je pročitala predložene učenike, njih 15. Ravnatelj Učilišta Mladen Smodlaka, prof., priložio je popis učenika predloženih za pohvalu Nastavničkog vijeća.

|  |  |  |
| --- | --- | --- |
| R.b. | Prezime i ime | Razred |
| 1. | P- G. | 3e |
| 2. | F. V. | 3f |
| 3. | S. P. | 3g |
| 4. | A. K. | 3g |
| 5. | F. D. | 3c |
| 6. | L. O. | 3c |
| 7. | A. O. | 3h |
| 8. | N. P. | 3i |
| 9. | M. P. | 3i |
| 10. | D. P. | 3i |
| 11. | R. V. | 3s |
| 12. | E. P. | 4i |
| 13. | V. A. | 3b |
| 14. | A. D. | 3b |
| 15. | M. Z. | 3b |

**Zaključak:** Nastavničko vijeće jednoglasno usvaja prijedlog učenika za pohvalu Nastavničkog vijeća.

Ad 4.) **Utvrđivanje broja sati dopunskog nastavnog rada po predmetima i organizacija provedbe dopunskog nastavnog rada:**

Temeljem uvida u sjednice Razrednih vijeća završnih razreda ravnatelj Učilišta Mladen Smodlaka, prof., predlaže sljedeći broj sati dopunskog nastavnog rada po predmetima:

Gospodarska matematika – 10 sati; izvedba na daljinu;

Engleski jezik – 10 sati; izvedba u školi;

Kulturno-povijesna baština – 10 sati; izvedba na daljinu.

Voditelji smjena izradit će raspored održavanja dopunskog nastavnog rada.

**Zaključak:** Nastavničko vijeće jednoglasno usvaja predloženi fond sati.

Ad 5.) **Način polaganja razrednih i predmetnih ispita za nezavršne razrede:**

Ravnatelj Učilišta Mladen Smodlaka, prof., u dogovoru s predmetnim nastavnicima predlaže slijedeći način za polaganje razrednih i predmetnih ispita za nezavršne razrede u predmetima:

Hrvatski jezik – pismeni i usmeni dio ispita;

Strani jezik – pismeni i usmeni dio ispita;

Gospodarska matematika – pismeni i usmeni dio ispita;

Računalstvo – pismeni i usmeni dio ispita.

Ostali predmeti se polažu usmeno.

**Zaključak:** Nakon provedena glasovanja (2 suzdržana glasa, svi ostali ZA) zaključeno je da Nastavničko vijeće usvaja predloženi model polaganja razrednih i predmetnih ispita.

Ad 6.) **Razno:**

Ravnatelj Učilišta Mladen Smodlaka, prof., izvješćuje sve nazočne da su pojedini roditelji učenika tražili od putničke agencije Speranza povrat novca uplaćenog za maturalno putovanje. Ravnatelju je u kontaktu s agencijom rečeno da agencija nije u mogućnosti vratiti novac roditeljima zbog unaprijed zakupljenih hotelskih kapaciteta, već će im (u skladu s najnovijim zakonskim odrednicama) podijeliti vouchere (turističke uputnice) koje će roditelji i učenici moći iskoristiti za putovanje u roku od 6 mjeseci. Ukoliko ih ne iskoriste, agencija će im po isteku tog roka isplatiti novac.

Ukoliko učenici ni roditelji ne odustanu od maturalnog putovanja, agencija je voljna prebaciti maturalno putovanje za listopad 2020.

Robert Sabljak, prof., voditelj Povjerenstva za školske ekskurzije i putovanja, u ime razrednika drugih i trećih razreda te Nastavničkog vijeća predlaže da se maturalno putovanje odgodi za termin proljetnih praznika od 6.4. do 13.4.2020. te predlaže razgovor o tome s predstavnikom agencije Speranza.

Tatjana Podoreški-Žitković, prof., predlaže da se odluka o putovanju u Gardaland (Italiju) odgodi do 9. mjeseca 2020. kako bi se do tada uvidjelo kako će se dalje razvijati pandemijska situacija.Sonja Tomulić, prof., predlaže da se umjesto u Italiju putuje na neku destinaciju u Hrvatskoj.

**Zaključak:** Nastavničko vijeće jednoglasno usvaja prijedlog da se maturalno putovanje u Španjolsku odgodi za termin proljetnih praznika od 6.4. do 13.4.2020. te da se odluka o učeničkom putovanju odgodi do 9. mjeseca 2020.

Ravnatelj Učilišta Mladen Smodlaka, prof., izvješćuje sve nazočne da i ove godine upisujemo jedan razred smjera turističko-hotelijerskog komercijalista manje te da ćemo umjesto toga upisati jedan kombinirani razred (kuhar i konobar) eksperimentalnog dualnog programa. Sveukupno ćemo upisati 12 razreda.

**Zaključak:** Nastavničko vijeće jednoglasno usvaja ovo izvješće o upisu.

Ravnatelj Učilišta izvješćuje sve nazočne da puno poslodavaca otkazuje suradnju sa školom i učenicima zbog posljedica pandemijske situacije, stoga se neće inzistirati na odradi ljetne prakse ove godine. Većina poslodavaca na moru ni ne može ispoštovati propisane epidemiološke mjere i smještaju učenike-praktikante po četvero-petero u sobu, a što je neprihvatljivo po pitanju očuvanja zdravlja učenika. Ako si netko od učenika sam pronađe i organizira ljetnu praksu, može doći u školu kako bi mu se potpisao ugovor. U obzir dolazi i rad u malim uslužnim obiteljskim poduzećima / OPG-ima ili privatnom smještaju. Svi ostali učenici koji ove godine ne odrade ljetnu praksu do 31.8.2020., odradit će je naknadno do 31.8.2021.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta Mladen Smodlaka, prof., upozorio je sve nazočne da je voditeljica Stručne prakse gđa Vesna Banić ozbiljno stradala u prometu te da je mijenja stručna učiteljica Marija Bronić. Za povremenu pomoć predlaže stručnu učiteljicu Gabrijelu Hodak.

**Zaključak:** Nastavničko vijeće jednoglasno odobrava ovaj prijedlog.

Denis Vrdoljak, prof., voditelj Povjerenstva za distribuciju udžbenika, naglašava da učenici koji ne vrate posuđene školske udžbenike moraju iste nadomjestiti po vlastitu nahođenju. Moraju biti vraćene SVE knjige, čak i one koje se ne mijenjaju tijekom višegodišnjeg školovanja, npr. isti je udžbenik iz Poznavanja robe i prehrane u uporabi tri godine.

**Zaključak:** Nastavničko vijeće jednoglasno usvaja ove naputke za rad.

Ravnatelj Učilišta:

Mladen Smodlaka, prof. Zapisničarka:

Snježana Mikulan, prof.